LidanRubinov/Halacha-QA huggingface dataset:
שאלה: ברכת כהנים: האם מותר לכהן חילוני שמחשיב את עצמו ל"מסורתי" לברך ברכת כהנים?- היהודי מחזיק בית כשר, אך נוסע בשבת
תשובה: לך את השאלה צריך לשאול את רב בית הכנסת. אני משער שאינך הכהן. אשתדל לענות למקרה שאתה רב בית הכנסת או הגבאי (במקום בו אין עדיין רב) לגבי נשיאת כפים על ידי כהן מחלל שבת - לענ"ד מותר כיון שמי שעובר עבירה אחת אין לבטל אותו ממצוה שהוא עושה. בדומה לכך הוא מי שגונב ויושב בבית הסוהר - האם בגלל זה נמנע ממנו מצה או סוכה?. כהן המחלל את כהונתו כמו נושא גרושה או מטמא למתים - אסור לו לשאת כפים אבל אצל כהן זה אין העבירה שלו, הנעשית לתיאבון, פוסלת אותו לכהונה. יש פוסקים הסוברים אחרת ממני לגבי מחלל שבת בפרהסיא - בעיקר כיון שהוא עושה זאת ביד רמה, וגם הם משתדלים שלא יעלה לבד ובדרכי נועם ובלי שירגיש בכך. לענ"ד במקרה שאתה מציג גם פוסקים אלו יאמרו שיעלה לנשיאת כפים. שיקול חינוכי - יתכן שאם יש סיכוי גבוה שמניעת נשיאת כפים תגרום לו לשוב בתשובה שלימה ולהפסיק לנהוג ברכב בשבת - אולי יש להחמיר. בברכת שנה טובה ותשובה שלימה לכל ישראל דוד לוי 098987548
שאלה: הכשר: קניתי מוצר בהכשר של הרב אריה רלב"ג מארה"ב, באישור הרבנות הראשית לישראל. אינני מכירה הכשר זה. האם הוא נחשב מהדרין? שנה טובה
תשובה: באופן כללי לא נחשב למהדרין.
שאלה: תוכניות ריאלטי: כבור הרב, יש תוכניות ריאלטי שונות בטלוויזיה. תהיתי אם אפשר להשתתף בתוכנית ריאלטי כמו "סוף הדרך", "המירוץ למיליון", "רצים לדירה" ועוד. התוכניות האלה הן תוכניות מירוץ, תחרותיות. בהן על זוג אנשים (שבא מראש כזוג) להתחרות בשאר הזוגות, על מנת להגיע לפרס. חברתי ואני רוצות להשתתף בתוכנית, ואנחנו תוהות האם יש עם זה בעיה הלכתית, ומהי? כי התוכנית מתאימה את עצמה כך שהמשימות יתאימו לציבור המשתתף בתחרות, לדוגמא כאשר יש דתיים ערבים: האוכל כשר, היא לא מצלמת מפרסמת בשבת, המשימות צנועות וכו. נשמח לדעת האם נוכל להשתתף, בלבוש צנוע ולהזכיר ש"אנחו לא מייצגות ציבור שלם".
תשובה: אני נמנע מצפיה בכל התכניות הללו לכן אין לי מושג. לכבודכן גלשתי מעט ברשת כדי להתרשם ממה שאומרים על כך אחרים. כל דעות הרבנים - נגד צפיה ונגד השתתפות. להלן מספר קישורים:
שאלה: קייטרינג: אולי כבודו מכיר את הקייטרינג של מלון קיבוץ לביא? יש להם כשרות של הרבנות המקומית (נראה לי מרום גליל?) ושל הרב הרצל מנצרת עילית אמרו לי שם שיש להם ליין של הרב רובין כולל כלים תנורים וכו נפרדים אשמח לתשובה בהקדם לבירור נוסף 0546464056
תשובה: נכון שיש ליין של כשרות ברמה גבוהה במיוחד.
שאלה: קברות צדיקים בהריון: ב"ה גיליתי השבוע שאני בהריון ואני רוצה לעלות לקבר רחל להתפלל. האם יש בעיה בהריון לעלות לקברי צדקים בכלל ולקבר רחל בפרט? אני אשכנזיה מבית אך נשואה לספרדי, נוהגים בביתנו לפי מנהגי עדות המזרח.
תשובה: לך ומזל טוב להריון אם את נשואה לכהן אסור לך ללכת בהריון לבתי קברות וגם לא לקברות צדיקים. אם אינך נשואה לכהן תנהגי לפי המנהג במשפחתך ובמשפחת בעלך אם נשים אינן נוהגות ללכת בהריון לבית הקברות - אל תלכי, ואם נוהגות ללכת - תלכי. ואם רק לקברי צדיקים - תנהגי לפי חומרות שתי המשפחות בברכת שנה טובה הריון ולידה בריאים וקלים דוד לוי לבירור נוסף 098987548
שאלה: שאלה- לימוד תנ"ך בלילה: ב"ה חיפשתי מקורות והסבר לגבי לימוד תנ"ך בלילה וקריאת תהלים בלילה ונתקלתי בשאלה שלא הבנתי אותה: שאלה: האם יש מניעה ללמוד תנ"ך בלילה? תשובה: לימוד תנ"ך עם מפרשים מותר ללמוד בלילה מה שאין כן לגבי לימוד גירסא לשם בקיאות וללא מפרשים שאז אסור. אם מדובר במקרה שכתוצאה מכך לא ילמד ביום ואז יצא נפסד בלימוד תנ"ך אזי אפשר להסתמך על דבר החיד"א (בספרו "פתח עיניים") שעם הארץ שאינו יודע לקרות אלא רק תורה שבכתב רשאי ללמוד בלילה. פוסק: הרב חיים דוד הלוי ספר: עשה לך רב מקור: חלק ו שאלות קצרות, שאלה פח עמוד שעב. אני מקווה שזה ר שאני פונה פה- לא הבנתי מדוע אסור ללמוד לימוד בקיאותי בלילה?
תשובה: לך זה מה שקורה כשאת משוטטת באינרנט במקום ללמוד תנך ביום ובלילה. טרם הגעת לרמת הנהגות הארי (אחרי שתגיעי לגיל 40 תהיי מלאה בידיעות בעומק וברוחב בתנך ובתורה שבעל פה, ממילא תביני את ההמלצות המיוחדות של האר"י המסייעות למי שלומד תורה כל היום - כיצד לחלק את סוגי הלימוד לפי שעות היממה) את לא שם!!! לסיכום 1. תלמדי תנ"ך ביום ובלילה עם וגם בלי מפרשים. 2. תמעטי ככל שניתן לשוטט וללקט תשובות באינרנט - הן עלולות ולפעמים להזיק ובהצלחה שנה טובה דוד לוי
שאלה: בדיקת שם לבת:, רציתי לדעת האים השם נויה הוא שם טוב לבת? כמו-כן האים ניתן להוסיף שם שני ע"ש אמא של אשתי שנפטרה אודה על תשובתך ערן.
תשובה: על השם  נויה  - בקישור אם האמא נפטרה בשיבה טובה אפשר להוסיף את שמה
שאלה: דגים וחלב ומנהג טעות: בבית יוסף נכתב : אין לאכול דגים בחלב מפני הסכנה כמו שנתבאר בספר אורח חיים סימן קע"ג " והרמ א משיג עליו בדין הזה. והטורי זהב כתב שזה טעות סופר והיה צריך לכתוב דג ובשר. ולכאורה יש חיזוק לכך בשולחן ערוך ביו ד : דגים שנתבשלו או שנצלו בקדירה של בשר רחוצה יפה, שאין שום שומן דבוק בה, מותר לאכלם בכותח,. ומשמע מכאן שלא חשש גם לעניין סכנה והתיר לאכול דג בכותח. 1. האם באמת מה שהשו ע כתב ביו ד יכול לשמש כחיזוק לטענה שזה מנהג טעות והוא לא חושב שיש מקום לאסור דג בחלב? 2. האם זה יכול גם ליישב את השאלה למה רבי יוסף קארו לא הזכיר עניין סכנה בדג וחלב בשו ע? כי משמע מהסעיף הזה שלכאורה אין בעיה באכילת דג וחלב. וחודש טוב.
תשובה: 1. אכן אתה צודק. 2. הישוב הפשוט הוא של הט"ז שהבית יוסף. נתחלף לו בין "בשר וחלב" לבין "דגים וחלב" וחכן אין שום הווא אמינא לכתוב איסור של חלב ודגים בשולחן ערוך.
שאלה: על חילונים וחרדים.: יש הרבה מאוד חילונים במדינה שעושים חטאים חמורים מאוד בפרהסיה, מפליא איך ארץ ישראל מצליחה לסבול את החטאים האלה ואיך "אין דין ואין דיין" בניגוד לדורות הקודמים. מצד שני כשחושבים על זה, יש לנו מאות אלפי לומדי תורה. רובם חרדים. אני לא יודע אם בדורות הקודמים היו דברים כאלה, אני חושב שבזכותם אנחנו שורדים. אז בעצם, מה שעשה החזון איש זל, כל הסגירות הזאת, לא לעבוד ורק ללמוד- אולי זה בעצם מה ששומר על עמ"י? כי הרי אם כל החרדים היו ציונים דתיים- היה הרבה פחות לומדי תורה. אולי החזון איש ראה את המציאות הקשה, וההחלטה שלו הייתה נכונה (בדור הספציפי הזה)? עכשיו ברגע שיקצצו וישלבו את החרדים, כמות לומדי התורה תקטן בהרבה ותהיה סכנה גדולה על עם ישראל. אולי עדיף להשאיר את החרדים ככה?
תשובה: כל הסגנון של השאלה אינו לרוחי. יש גם הרבה חרדים ושאר דתיים שעושים חטאים חמורים מאוד כדאי שתפתח עיתונים ותקרא. כמו כן חלק מהציבור החרדי עקר חלקים מהתורה כמו למשל הלכות מלחמת מצווה, הלכות גיור (יש רבנים שלא מוכנים לרשום גרים לנישואין כי הם לא מתעסקים במתגיירים.) לגבי לימוד התורה הסגירות אני מוכרח לומר שאני לא מתלהב. בחלקו הגדול הוא מתוך אין ברירה לחץ חברתי ולא כולו לשם שמיים. כמו כן כיצד ניתן לחדש התנהלות של חברה שלימה נגד התנ"ך וח ש"יגיע כפיך כי תאכל" ושאדם חייב לפרנס את משפחתו. בחורי ישיבות שמתחתנים חותמים שקר על כתובתם שבה כתוב שאעבוד ואפרנס וכו. כמו כן לדעתי לימוד תורה של אדם שספון רק בבית המדרש ומעולם לא חי במציאות הוא ברמה נמוכה יותר, תלוש ולא יכול לכוון לאמיתה של תורה ולהלכה למעשה. צריך ליצור מצב של סיירת מובחרת של אנשים שלומדים תורה אך גם היו בצבא ומכירים את כל גווני החברה בישראל. לגבי הכמויות ניתן להתווכח, אך המצב היום הוא בבחינת חילול ה, לאחרונה התבטא נציג צהל כנגד ראשי הישיבות שחותמים על שקרים ומאפשרים למאות להיות רשומים ולא ללמוד. כל הגישה צריכה להיות כמו הגישה של הציבור הדתי לאומי, בעיקרון כולם חייבים בחובות ובזכויות כמו כל אזרח. כולם מגיעים ללשכת הגיוס, עילויים מובחרים צריכים לקבל הנחות ולעשות שרות מקוצר יותר, בעת מלחמה כולם מתגייסים כמובן לפי צורכי הצבא. יש עוד נושא שאיני רוצה להרחיב עליו והוא מהו לימוד תורה אמיתי. האם בישיבות החרדיות לומדים לימוד תורה שמתאים לדור שלנו, האם לומדים את תורת א"י או את תורת וולוזין ובבל? כיוון שהשאלה נוגעת גם לחלק גדול מהישיבות הדתיות לאומיות לא ארחיב עליה אלא רק זרקתי זאת כחומר למחשבה.
שאלה: יסורים מכפרים: דבר ידוע הוא שיסורים שאדם עובר יכולים לכפר על חטאיו. שאלתי, האם אדם שרוצה לכפר על חטאיו יכול להביא על עצמו בכוונה תחילה יסורים? ואם כן-אילו סוגי יסורים? וכן האם אדם שעובר יסורים יכול להקל ראש במצוות מסוימות ולהגיד "הרי בין כה היסורים שאני עובר עשויים לכפר על החטאים שלי".
תשובה: א. ישנה ספרות העוסקת בהתאמת ייסורים לחטאים על מנת לכפר עליהן. היו תקופות בהן היו מתייסרים בקור של השלג וכדו. כיום, ניתן להציע כפרה לחטא המביאה לעולם טוב ותיקון. לאמור, ניתן לצאת צדקה או לקבל עצמך לעזור לזולת בצורה כזו או אחרת. כמו כן, ניתן לקבל על עצמך להתחזק בתחום החטא וללמוד את ההלכות העוסקות בתחום הספציפי. ב. מפורסמת המימרא  האומר אחטא ואשוב אין מספיקין בידו. כלומר, אמנם יש בכוחה של התשובה לכפר על כל עבירה שבעולם אך לא ניתן להשתמש בה לכתחילה בכדי לעשות עבירות. מי שעושה חטא בידיעה שניתן לכפר על כך, טועה והוא לא יצליח לכפר על העבירה הזו. לסיכום, אמנם ידוע שייסורים מהווים כפרה וניקוי על עבירות שעשינו אולם לכתחילה בכדי לכפר על עבירות כדאי לפעול באופן חיובי לתיקון עצמי והזולת. אביאל
שאלה: מתי פלאפל בחזקת בשרי: הרב גלעד שטראוס היקר! יש כאלה שאומרים כך שפלאפל זה אוכל בשרי,אך יש כאלה שמתנגדים לכך ואומרים שפלאפל זה פרווה בגלל שכדורי הפלאפל עשויים מחומוס,וחומוס זה פרווה. האם פלאפל זה אוכל בשרי או חלבי? אנא הסבר ונמק את תשובתך.
תשובה: פלאפל הוא פרווה למהדרין. הבעיה היא המקום בו קונים את הפלאפל. בדוכנים רבים מוכרים גם פלאפל וגם בשרים שונים. במצב כזה יש סיכוי גדול שחתיכת בשר קטנה תעבור בדרכים שונות אל מנת הפלאפל. לכן כאשר קונים פלאפל בדוכן שמוכר גם בשרים יש להתיחס לפלאפל כבשרי. לא נראה לי שיש מקום לחשוש שהפלאפל חלבי.
שאלה: מזל חסום או ללמוד להשלים: לך כבוד הרב. אחי ד. בין י. בגיל. ועדיין מזלו חסום. הוא פשוט נמצא במקום ואינו מתקדם לשום מקום. אינו עובד מקבל ביטוח לאומי. הוא גם חולה בדמיונות ששולטים עליו כאילו ורודפים אותו.אינו נשוי חי עם אמינו הבת 76 שתחיה עד כ120 שנה בעזרת ה. והשניים גם אינם מסתדרים. (ד. קיבל דירה מעמידר) אולם אימנו אינה נותנת לו חיים עצמאים והוא מאוד תלותי בה. האחים שלי אינם רוצים לשבת עם אימינו ולהסביר לה שזה שהיא ממש אובססית לגביו זה לא טוב. אנחנו תשעה אחים. אחי הגיע למצבים שלפעמים הוא ממש רוצה לשוב לבוראו. אני משוחחת איתו כמעט יומיום ומרגיעה אותו. (אנחנו משפחה חוזרת בתשובה השבח לאל). אחי הוא נפש מאוד טובה וצדיקה ורק המצב אוכל אותו במבפנים והוא לפעמים נעשה ממש איש אחר ורע. אולם הוא ממש צדיק. השאלה שלי. מה ניתן לעשות? אחי אומנם מקבל טיפול וכדורים. אבל בכל זאת איננו רואים שום שינוי לטובה. אני מתפללת עבורו כל יום וכך זה 14 שנים. אפוה אנו טועים? פקח עינינו בבקשה וכך נעשה.
תשובה: לפי תאור הדברים שאת מביאה אחיך סובל מקשיים נפשיים. לצערנו הקב"ה לא מעניק לכולם תנאי חיים שוים. את קוראת לזה:  מזל חסום  אני קורא לזה  השגחה. ח אמרו: "הכל בידי שמים חוץ מיראת שמים" - הרמב"ם מסביר שהכשרונות, הכוחות והתנאים שהאדם נולד אתם, כמו גם ארועים שבאים לאדם שלא באחריותו - כל אלו הם בידי שמים: יש מי שנולד עשיר, יש מי שנולד עני או מאבד יום אחד את רכושו. יש מי שנולד יפה, מי שנולד פחות יפה או נפצע ומאבד את יופיו. מי שנולד חכם, מי שנולד פחות חכם, מי שנולד בריא וחזק, מי שנתקף במחלה וחולשה, יש מי שנפגע בתאונה שלא באשמתו והחיים שלו הופכים לפתע קשים מאוד ומלאי סבל. ההשגחה האלוקית - לא מובנת, עלינו ללמוד לחיות איתה. ההשגחה האלוקית בחרה לאחיך מציאות של מצוקות נפש קשות. הוא מטופל לכן יש להתיעץ עם המטפלים שלו ולשאול אותם מה צריך לעשות כדי לקדם אותו בחיים. אפשר שהם יאמרו לכם מה אפשר וצריך לעשות, אפשר שהם יאמרו לכם שעושים כל מה שאפשר ואין מה לעשות יותר מזה. אם אין עוד מה לעשות, חשוב שתקבלי את המציאות הזאת ותשלימי איתה. תאמרי לעצמך:  זה אחי - כך הקב"ה ברא אותו, אני אוהבת אותו כמו שהוא, דואגת לו ומטפלת בו כמה שאני יכולה. מנקודת מוצא זו צריך לבחון היכן הכי נכון שהוא יגור: כן או לא לגור עם אמא (אפשר בשאלות כאלה להתיעץ עם המטפלים שלו - אם יש שם עובדת סוציאלית היא יכולה לסייע לכם להחליט). אמרו ח "איזהו עשיר השמח בחלקו". צריך ללמוד לחיות עם הקשיים - לא להתיש עצמנו בחיפוש פתרונות לבעיות שאין להם פתרון, החיפוש הזה מעייף ומתיש את גופנו ואת נפשנו. לא נבזבז כוחנו לריק, נשתמש בכוחות שיש לנו כדי לעשות טוב ולקדם מה שבאמת אפשר לקדם.
שאלה: שם לבן: רציתי להתייעץ עמך לגבי השם לירוי לבן מה משמעותו? ויום טוב
תשובה: הרב מישאל רובין מבין בענינים אלו - רצ"ב קישור לתשובות שלו בנושא:
שאלה: למידה בשבת: יש לי מבחן ביום ראשון, בקורס אישיות,פסיכולוגיה. אני שנה שנייה בתואר מדעי ההתנהגות, זה מבחן מועד ב. חשוב לי מאוד לעבור את המבחן הזה, לא שואפת לציון גבוה, אלא רק לעבור כי גם כך אין לי הרבה זמן ללמוד אליו. זה מבחן האחרון שלי לשנה זו. האם מותר לי ללמוד בשבת? כמובן רק לקרוא. ודבר נוסף עוד שבועיים אני מתחתנת בעזרת ה ומאוד חשוב לי להתחיל ברגל ימין את השנה השלישית לתואר בלי קורסים חוזרים ובשמחה.
תשובה: מותר ללמוד בשבת למבחן. רצוי שיהיה לך ענין בחומר הלימוד ולא רק להצליח במבחן. עייני קישורים:
שאלה: קמח שנשאר בנפה לאחר ניפוי: כשאני מנפה קמח לבן רגיל,תמיד נשאר בסוף מעט קמח בנפה. מה שאני עושה זה לבדוק אותו פעמיים שלש בתוך הנפה כשאני מזיז אותו מצד לצד וכשאני רואה שאין כלום אני שופך אותו לקערה עם שאר הקמח המנופה. אני נוהג כך כיוון ששמעתי שמה שאסור לאכול זה שרצים שניתן לראותם בעין בלתי מזוינת ולכן אם אני בודק את הקמח ורואה שהוא נקי אני לא רואה סיבה סתם לזרוק אותו. האם אני נוהג כראוי?
תשובה: שאלתך נשאלה עיין
שאלה: אח הומוסקסואל: אח שלי הומוסקסואל הוא חי עם גבר אחר. כמה שאלות, כיצד להתייחס אל זה?, למשל כשאני כותב לו מכתב, האם לרשום: "מקווה ששלומכם טוב" או "מקווה ששלומך טוב"? ובקיצור, האם להתייחס אליהם כזוג. האם מותר לי לבקר אותו בדירתו? אם לא אגיע הוא עלול להיעלב. האם מותר לי להפגש איו ועם חבר שלו יחד? מראש.
תשובה: אין להחשיב את החוטא במשכב זכור כיותר גרוע ממחלל שבת, וכשם שבדורנו אין מרחיקים מישראל מחללי שבת, אלא משתדלים לקרבם במה שאפשר לתורה ומצוות גם בעודם מחללי שבת, כך אין להרחיק את החוטאים במשכב זכור. יחד עם זה אין להתייחס אליהם כזוג כשם שאין לקבל חילול שבת של אח חילוני כדבר המובן מאליו, לגבי ביקור בדירתו כדאי למעט או להימנע כשם שלא מתארחים לכתחילה בבית שבו מחללים שבת בפרהסיה, לענ"ד הוא לא אמור להיעלב כי הוא יודע שע"פ ההלכה אלו הם חיים בחטא ויש לך אי נעימות בהגעה לביתו. אייל משה
שאלה: נטיות: יש לי חבר שאני יודע שיש לו נטיות לגבי אותו מין, ידוע לי מין התורה שהדבר אסור אבל אני שואל את עצמי למה? כאילו מזה אשמתו של הבנאדם שיש לו נטיות מיניות, שהוא נמשך לגברים מה הוא יכול לעשות עם הנטיות? גם אם הוא יתחתן עם אישה ויביא ילדים עדיין תמיד יהיה לו צביטה כואבת וחזקה בלב שהוא לא נמשך לאישתו והוא בכלל היה מעדיף להיות עם גבר. איך אפשר לחיות חיים שלמים בשקר??
תשובה: לכל אדם יש נטיות שליליות והוא צריך לגבור עליהם ולהעצים את הצדדים החיוביים שבאישיות שלו. לחיות בשקר זה לקחת נטייה שלילית ולהעצים אותה כאילו שהיא המרכזית בחיים. אייל משה
שאלה: גבולות הארץ בים סוף עצמו: לרב, שאלתי את הרב לפני כמה ימים על גבולות הארץ, הרב הפנה אותי לאינציקלופדיה התלמודית ועיינתי שם, אני מודה לרב על התשובה. מה שלא כתוב שם הוא לגבי הגבול בים סוף עצמו, אם נגיד שכל סיני הוא ארץ ישראל, האם הגבול הוא חוף ים סוף, או שכל השטח הימי של מפרץ סואץ ואילת הוא גם חלק מהארץ, או שאולי מותחים קו בתוך ים סוף עצמו והקו הוא הגבול (כמו שחכמים אומרים לגבי הים התיכון)? לשאלה יש גם נפקא מינא לימינו לגבי אדם שנכנס לים סוף באילת, האם הוא יוצא מהארץ?
תשובה: וברכת ד  לא הוזכר קו גבול ימי אלא בים התיכון, ועל כן אין לנו מקור לגבי הקו בים סוף ונראה שבאופן כללי אין ים סוף בתוך הגבול, והראיה שלגבי הירדן יש לימוד מיוחד שהוא חלק מארץ ישראל, מכאן שנהרות וימים שאינם מצויינים אינם חלק מא"י. וכן נאמר "עד ים" ומשמע שרק עד הים, ואין הים כלול. אבל זו שאלה שאין לה משמעות, מכיוון שאם מתחשבים בכבוש של ימינו הרי זה כולל גם את הים (עד גבול מים טירוטוריאליים). שבת יהודה הלוי עמיחי מכון התורה והארץ כפר דרום אשקלון
שאלה: הלכות: יש לי שאלה על נושא הסליחות, קראתי באיזה מקום שצריכים לסיים בחודש אלול את ספר התהילים פעמיים וכדי לעשות את זה צריכים לקרוא 10 פרקים כל יום ורציתי לשאול אם מותר לקרוא סתם באיזה יום את כל הספר או שחייבים כל יום 10 פרקים ולעשות את זה מסודר. ועוד משהו. קראתי גם שעדיף לא לעשות סליחות בחצי הראשון של הלילה ואמרו לי שזה אומר עד חצות הלילה אז רציתי לשאול באיזה שעה בערך זה חצות הלילה לפי היהדות. ועוד משו אחרון רציתי לדעת אם בתפילת מנחה של יחיד אומרים את יג המידות כי שמעתי שבסליחות לא אומרים את זה.
תשובה: לך 1. לא שמעתי על כך. 2. לא עושים סליחות בחצי הראשון של הלילה - מהשקיעה (היום בערך 19:25) עד חצות הלילה (היום 00:45) 3. יחיד אינו אומר יג מידות אלא אם הוא קורא בתורה שנה טובה דוד לוי 098987548
שאלה: שירת נשים: הרב אני לא בקיא בכל הפרטים וכנראה טועה בהם אז ברשות הרב הייתי רוצה שיכול לתקן אותי. לפי הבנתי האיסור המקורי לשמוע שירת נשים הוא כשיש אישה מלפניך והיא שרה ואז יש קולות כגון לשמוע דרך רמקולים או לא לראות את האישה ועוד האם הקולות האלה נכונות ואפשר להסתמך עליהם? כמו כן רציתי לשאול לגבי שירת נשים וגברים ביחד. למשל מה יהיה הדין בזמירות שבת במשפחה כשבא אורח או בתנועת נוער שעושים מעגל גדול של אנשים ושירים שירי נשמה. לפי מה שקראתי הר"ש הירש וחכמי גרמניה התירו האם זה נכון?. יונתן
תשובה: השתתפות גברים ושמיעה של שירת נשים זה נושא רחב ויש בו דעות מחמירות ומקילות. לפיכך אני מביא לך שני קישורים למאמרים רחבים ומפורטים בנושא, מבית מדרשו של הרב אליעזר מלמד
שאלה: ליבון, טבילה והגעלה של כלים: מה ההבדל בין טבילת כלים להגעלת כלים ואיך הן מבוצעות? (אנ ישואלת באופן כללי, ואם אפשר לקבל הפניה לברכה-אשמח). מה זה ליבון כלים ומתי הוא נעשה?
תשובה: לך אין שום קשר - אלו שני דברים שונים. העיקר המצווה הברכה היא בחשיבות משנית לעומת קיום המצווה. 1. טבילת כלים היא מצווה לטבול במקווה כשר כל כלי אכילה העשוי ממתכת או מזכוכית ונקנה מבעלות של גוי ולפיכך היום טובלים את כל הכלים שיוצרו בחו"ל, ובד"כ לא טובלים מה שמיוצר בארץ. לפני הטבילה מברכים "על טבילת כלים". הברכה נמצאת ברוב הסידורים ואינה מעכבת את המצווה. 2. הגעלת כלים וליבון כלים הם טכניקות להוציא את הבלוע בתוך כלי שבושל בו אוכל טרף (באופן ציורי דופן הכלי סופגת את האיסור שבושל בכלי וצריך להוציא משם) אין בכך חובה - אם לאדם אין כלים שנטרפו אין לכך ברכה, כי אין זו מצווה בברכת שנה טובה דוד לוי לבירור נוסף ולכל שאלה ניתן להתקשר אלי הביתה 098987548
שאלה: הוצאת זרע לבטלה: לרב אני צעיר בן 14 אך מוציא לרב זרע לבטלה בגלל יצר הרע שכובש אותי ואני מיד לאחר מזה מצטער על זה אני רוצה לדעת אם הוצאת זרע לבטלה היא חלק מעבודה זרה כי שמעתי שמי שעושה עבודה זרה הוא מגיע לכף הקלע שאני מאוד לא רוצה להגיע לשם בעולם הבא אני בדרך כלל שומר מצוות ולא עושה חטאים אך היצר הרע כובש אותי פה ושם. ב : ירין כהן ממזכרת בתיה
תשובה: וברכת ד  הוצאת זרע לבטלה היא דבר חמור. כפי שכתב השו"ע (אבה"ע סי  כג), אין לנו מידע כיצד העונשים בעולם שאחר המוות, ועל כן העיקר הוא לשמור את התורה ומצוותיה. לעניין מה שאתה כותב על הוצאת זרע לבטלה, עצם ההתחרטות לבד לא תועיל, אלא א"כ תקרא ספרים העוסקים בדבר, כגון הרב יהושע שפירא שליט"א, או הרב ארוש שליט"א, שהם עסקו בשאלה והתמודדו עם שאלה זו. שבת יהודה הלוי עמיחי מכון התורה והארץ כפר דרום אשקלון
שאלה: מיטה מתכווננת: קיבלנו מתניה מיטה מתכווננת, כמובן עם מזרנים נפרדים. אך בסיס אחד, האם במקום להפריד, ניתן לבנות מעין מחיצה שתעשה את הפרדה? (מחיצת עץ שתושחל בין המיטות ותהיה מספיק גבוהה?)
תשובה: וברכת ד  לדעת הרמ"א אסור אפילו קרש בין שתי המטות, כיוון שהוא אוסר כל נגיעה. לדעת השו"ע יש מקום להקל, כאשר הכל מחובר ללא ניוד, ואין הרגשה או ראיה של זה את זו. שבת יהודה הלוי עמיחי מכון התורה והארץ כפר דרום אשקלון
שאלה: בישול עכו  ם: לרב 1. הבנתי שיש מקילים לגבי דין קפה בחנויות הנוחות של תחנות דלק מצד בישול עכו ם, האם אפשר יהיה להקל גם לגבי נס קפה ששם החלב עובר איזשהו תהליך של חימום כמדומני או שזה יותר בעייתי? 2. הגזירה של בישול עכו ם זה מצד חתנות לפי הבנתי האם אין צד להגיד שבמקום שלא שייכת הגזירה כמו למשל מציאות של גוי בתחנת דלק לא גזרו, הרי מצאנו שחכמים אמרו שבמקום שלא מצוי לא גזרו?
תשובה: לך 1. לגבי בישולי גויים - בגזרות חכמים השאלה היא על מה גזרו ועל מה לא גזרו. לגבי קפה יש מחלוקת ומשתדלים להחמיר ובצורך גדול ניתן להקל (איש שב"כ, חולה וכד ). הסיבה העקרית להקל היא שזה לא משקה מכובד אותו מגישים לאורחים. לגבי נס קפה עם חלב - אינני בטוח שזה המצב. 2. בחלב יש גזירה נוספת חמורה הרבה יותר  חלב שחלבו גוי. 3. גזירת בישולי גויים זה אך ורק כאשר המקום כשר. בימינו מקום שאינו מושגח איננו כשר (בעיקר בגלל מורכבות המזון האדם הפרטי איננו מעודכן ואין לו את הידע להקפיד על הכשרות) אינני בטוח מה עוד מבשלים ומכינים ומוכרים בתחנות אלו. המצב החמיר מאד בשנים האחרונות עם ריבוי הטיולים והנופש של הערביים הישראלים בכל מקום. 4. צריך לוודא שהחנות פתוחה בשבת א. מהדין - כשרות: כלי שבשלו בו בשבת - נטרף ב. מהידור (ואולי מאיסור דרבנן של מסייע ידי עוברי עבירה) - להמנע ככל שניתן מלקנות במקום הפתוח בשבת בברכת שנה טובה דוד לוי לבירור נוסף 098987548 במקומות אלו
שאלה: בשר וחלב: אני משתמש בד"כ בתבנית אפיה למוצרים חלביים או בחזקת, עם נייר אפייה. בטעות שמתי על נייר אפייה בשר ואפיתי (התבלבלתי בתבניות). איך ניתן להכשיר את התבנית מחדש, או צריך לזרוק לפח? האפיה הייתה בחום גבוה אבי
תשובה: וברכת ד  נייר אפיה איננו חוצץ ועל כן כעת התבנית בלועה מחלב ובשר, ואין אפשרות להכשירה. שבת יהודה הלוי עמיחי מכון התורה והארץ כפר דרום אשקלון
שאלה: חזרה בתשובה: שמי יעקב ואני לקראת מועד חתונתי מתחזק על מנת שאוכל לקיים בית נאמן לשם בישראל העיניין שאני חייל בודד משוחרר ובמשפחתי לא קיימנו אורך חיים דתי וכיום אני מתקשה למצוא מידע כיצד להתפלל? מתי? ואילו תפילות? וכן אני מתקשה למצוא אילו מצוות עליי לקיים? מקווה שתסייעו לי שכן דבר זה אינו חדש אלה דרך שבה בחרתי מזה מספר שנים אך מסיבה שאינה מובנת איני מצליח למצוא את כלל המידע בצורה מסודרת בכך שאוכל לילמוד עצמאית
תשובה: וברכת ד  מאמציך חשובים וראויים. כדאי ללכת ללמוד במקום מיוחד לבעלי תשובה, יש אפשרות ללכת למכון מאיר בירושלים. כמו כן אם אתה מחפש ספר לימוד כדאי ללמוד את ספרו של הגרי"מ לאו שליט"א, יהדות הלכה למעשה. זהו ספר מקיף את כל הפרטים עם הסבר טוב. בהצלחה שבת יהודה הלוי עמיחי מכון התורה והארץ כפר דרום אשקלון
שאלה: דימום בגלולות-דחוף: אני לוקחת גלולות מינולט כבר כמה חודשים 2חבילות ברצף באישור הרופאה. השבוע הרופאה החליפה לי גלולות לסיסוזניק ואתמול בערב לקחתי פעם ראשונה, היום בבוקר היה לי דימום, הבעיה היא שאתמול בערב גם עשיתי הפסק טהרה. מה לעשות? איני יכולה לעשות בדיקות בגלל הכתמים ולא מבינה כיצד אוכל להיטהר בזמנו הקרוב? ( האם לחזור לגלולות הקודמות?)
תשובה: וברכת ד  אם הגלולות הקודמות לא היה בהם דמומים, כדאי לחזור אליהם. אלא א"כ יש התוויה רפואית שאוסרת זאת. בינתיים צריך לבדוק כל יום אם נפסק הדמום ולהתחיל שוב שבעה נקיים. שבת והרבה שמחה יהודה הלוי עמיחי מכון התורה והארץ כפר דרום אשקלון
שאלה: חתונה בספירת העומר: ברצוני לדעת באילו מועדים במהלך ספירת העומר ניתן להתחתן בשנת תשע"ד (2014)? בן זוגי חצי אשכנזי (מצד אביו) וחצי ספרדי (מצד האם) ואני אשכנזייה. ואילו רבנים יסכימו לחתן אותנו במועדים אלו?
תשובה: וברכת ד  מזל טוב אתם יכולים להתחתן מי"ח אייר תשע"ד 18.5.2014. רוב הרבנים כיום מחתנים מל"ג בעומר. שבת יהודה הלוי עמיחי מכון התורה והארץ כפר דרום אשקלון
שאלה: האם מותר לחלל בחליל (לא חשמלי) בשבת?: האם מותר לחלל בחליל (לא חשמלי) בשבת? אני מחלל בימי חול, וזה גורם לי עונג ורגיעה. אם מותר בשבת, אשמח מאוד.
תשובה: וברכת ד  לא התירו לחלל בשבת ולהשמיע כלי זמר. זו גזרה של חכמים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לימוד שיטתי במורה נבוכים: אני מעוניין ללמוד בשיטיות את ספר מורה הנבוכים. ראיתי תשובה של הרב באתר שמעדיף את תרגום הרב קאפח על פני שוורץ. רציתי לשאול מה בעניין תרגום ר"ש אבן תיבון בייחוד לאור יחסו של הרב יצחק שילת שליט"א המציין לדוגמא את אגרת הרמב"ם לר"ש אבן תיבון ועוד. ו
תשובה: קטונתי לחוות דעה על דברי הרב שילת, אודות התרגומים. אני מתבטא רק בהקשר הפופולארי - כלומר, מאיזה תרגום הכי נוח(!) ללמוד. תרגום אבן תיבון כתוב בשפה עתיקה לכן יותר קשה להבנה. הבחירה היא בין התרגומים של שוורץ וקאפח: למיטב הרגשתי התרגום של הרב קאפח הוא בשפה ובסגנון יותר נגיש וידידותי. זו הסיבה שאני ממליץ עליו. (עיינתי בוקיפדיה - שם הם כותבים שדווקא התרגום של שוורץ יותר ידידותי. אולי אני התרגלתי לתרגום של קפאח?) עלי לציין בפניך שחלק גדול מהדיונים ב- מורה נבוכים  לא רלוונטי עבורנו. עליך לברר מה בדיוק המטרה שלך בלימוד זה. אם אתה מבקש להכיר את הרמב"ם - אשריך. אם אתה מבקש לרכוש מטען רוחני שיסייע לך להתמודד עם הנושאים האמוניים בימינו - עדיף להשקיע עמל בלימוד חכמי דורנו. הם עוסקים בשאלות הדור שלנו, ממילא דבריהם הרבה יותר מתאימים לנו. שני ענקי מחשבה אני יכול להציע לכך כאן: הרב קוק והרב סולוביצ יק. כתביהם עמוקים ביותר ונוגעים בשאלות התקופה שלנו.
שאלה: ממזר: תהיתי לעצמי, אדם גוי שנולד מחוץ לנישואים ואז הוא עצמו מתגייר, האם הוא נחשב לממזר כיוון שעכשיו הוא יהודי? הרי הלכות ממזר קיימות רק אצל יהודים. לעונים. אני סקרנית מאוד.
תשובה: וברכת ד  גוי שמתגייר כקטן שנולד דמי ואין בו ממזרות כלל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שמירת שבת: אני נער מסורתי שמאוד התחזק בזמן האחרון.המשפחה הקרובה שאנו הולכים אליה בשבת לא שומרים שבת,גם ההורים שלי לא.ואני מאוד רוצה לשמור שבת וזה קשה עם משפחה שלא רוצה והם קצת נגד שמירת שבת,הם מאמינים בה ואוכלים כשר אבל שבת הם לא רוצים לשמור.רציתי לדעת שעם נגיד אני במחשב ביום שבת,במקום סתם לבזבז את הזמן זה ר עם אני ילמד תורה דרך המחשב בשבת?או ישמע הרצאות של רבנים וכו?במקום לחלל.אני יכול להפוך את המחשב ל"שומר שבת" חחח.(לא שאני חס וחלילה צוחק על שמירת שבת,אני פשוט מנסה דרכים בינתיים עד שאני ישמור שבת בע ה)אז רציתי לדעת עם זה מותר או אסור. אני יודע שאסור כלל לגעת במוצרים חשמליים בשבת,אבל הסברתי את עצמי שאני במצב קצת מסובך כרגע אז עם אפשר פתרון זמני שהוא מה שרשמתי :).
תשובה: ראשית, ברוך הבא. עיקרון יסוד גדול מאוד בעולמה של ההתחזקות הוא העיקרון הפשוט של "מה שאפשר - עושים, ומה שעוד אי אפשר - לא עושים, ומחפשים דרך להתקדם בו עד שזה יהיה אפשר". זה נכון גם כאן. עשה את מה שאתה יכול לעשות. מה שעדיין לא - אל תעשה. ואם תוכל לקרוא יותר ספרים ופחות מחשב  ואם תוכל ללכת למקום חברתי דתי (בני עקיבא?) ופחות מחשב  וכדו  - תתקדם בכיוונים האלה, ובסופו של דבר תגיע לשמירת שבת מלאה. האם אתה יכול ללכת בדרך זו?
שאלה: גביע מפוסל: האם אסור לשמור גביע בצורת אדם, כזה שמקבלים בנצחון בתחרות? ו
תשובה: לענ"ד מותר לשמור גביע כזה. בדרך כלל אין לו צורה שלמה ממש של אדם, אלא תמיד משהו דבוק לחלק כזה או אחר מגופו, ולפיכך, לפחות לחלק מן הפוסקים אין איסור בכך.
שאלה: ציורי חיות: האם אסור לתלות בבית ציור דיוקן של חיה שציירתי? ראש של איל עד הכתפיים. ו
תשובה: וברכת ד  האיסור הוא על המשמשים במרכבה, דהיינו, נשר, אריה, שור ואדם. כתיבה וחתימה טובה יהודה הלוי עמיחי מכון התורה והארץ כפר דרום אשקלון